"Mizoram State Project Monitoring Committee-in ZMC, Falkawn a Hostel Pahnih (2) leh Ropuiliani Freedom Fighter Museum, Kelsih tlawh","1092/2024-2025 Aizawl, 6th July, 2024 : Nimin (Zirtawpni) khan Mizoram State Project Monitoring Committee (MSPMC) Team ‘B’ te chuan Zoram Medical College, Falkawn a 82-Bedded Girls Residential Hostel leh 60-Bedded Intern Hostel sak hna kal mek an endik. 82-Bedded Girls Residential Hostel leh 60-Bedded Intern Hostel estimate amount hi cheng vaibelchhe 10 ve ve niin, hna hi 94% zawh tawh a ni a. MSPMC Team hian heng Residential Hostel te hi Plan anga sak ani em tih uluk takin an endik a. Siamthat ngai leh hmalakna tur point hrang hrangte chu Department hotute leh Contractor-te nen ZMC Committee Room-ah an sawiho a ni. Hemi hnu hian MSPMC Team te hian ‘Ropuiliani Freedom Fighter Museum, Kelsih’ sak hna kal mek chu an endik leh a. MSPMC hian ni 8.5.2024 (Nilaini) khan hemi hnathawh dan hi uluk leh chik takin alo endik tawh a, a hna tha lo lai te siamthat dan tur rawtna hrang hrangte MSPMC General Body Meeting ni 10.5.2024-a neihah an lo rel tawh bawk a. Hemi hnu hian Nodal Department, Social Welfare & Tribal Affairs Department leh Contractor te hnenah rawtna engemaw zat an thlen leh tawh a. Heng rawtna an thlen tawhte leh hmalakna tur an lo ruahman tawh anga bawhzui ani em tih MSPMC Team te hian an endik a ni. MSPMC hian Ropuiliani Freedom Fighter Museum hi ruahman ang taka a puitlin a, tangkai taka chhawr anih theih nan vil chhunzawm zel an tum a ni. Mizoram State Project Monitoring Committee Team hi Pu R. Lal Rinawma, IRS (Rtd.), Vice Chairman-in a hova, Er. Lalthanzuala, Secretary, MSPMC; Er. H. Laldintluanga, Member; Er. R. Lalchhanhima, Member; Rev Lalramliana Pachuau, Member; Pu Rochhunga Ralte, Member; Pi Vanchhungi, Task Force (MSPMC); leh Pu Vannunmawia, P.S to Vice Chairman (MSPMC) ten an tawiawm a ni. ZMC-ah hian MSPMC Team te hi Pu Immanuel Lalremthiama, AE (ZMC); Pu Lalrinfela, Estate Office (ZMC) te bakah Pu Lalrinngheta, SE (BoD), PWD; Pu Lalenkawla, EE (Project.Div-II); Pu Lalengkima, JE (Project.Div-II) te bakah Contractor- Pu David Zohmachhuana, Zuangtui ten an lo dawngsawng a ni. Ropuiliani Freedom Fighter Museum, Kelsih-ah MSPMC Team te hi Dr. R. Lalnunmawii, Dy. Director (SW&TA Dept.); Er. Lalthakima, AE; Pu Joseph Vanlalruata, JE te bakah Contractor, Rolins Engineering, Ramhlun North leh DPR siamtu, JMT Architect, Zarkawt aiawh ten an lo dawngsawng bawk a ni. Attachment Loading attachment...",Dated: 6 th Jul 24 3:38 PM,https://dipr.mizoram.gov.in/post/mizoram-state-project-monitoring-committee-in-zmc-falkawn-a-hostel-pahnih-2-leh-ropuiliani-freedom-fighter-museum-kelsih-tlawh